Dairy
డెయిరీరంగానికి జైకా రూ.20వేల కోట్ల రుణం
న్యూఢిల్లీ, జూలై 17: భారత్‌లో డెయిరీప్రాజెక్టుల వృద్ధి కి కొత్తప్రాజెక్టులు ఏర్పాటుకోసం జపాన్‌ ఇంటర్నే షనల్‌ కోఆపరేషన్‌ ఏజెన్సీ(జైకా)నుంచి 20వేల కోట్ల రుణపరపతిని సాధిస్తోంది. ఈ మొత్తం దేశవ్యాప్తం గా 1.05 లక్షల బల్క్‌ మిల్క్‌ కూలర్స్‌ ఏర్పాటు చేసేందుకు వినియోగిస్తారు. అలాగే 524 లక్షల కిలోల పాలు రోజువారి సేకరణకు వీలవుతుంది. మొత్తంగా 1.28 లక్షల గ్రామాల్లో వీటిని ఏర్పాటు చేస్తారు. పాలు పాల ఉత్పత్తుల శుద్దిచేసే మౌలిక వనరులకు ఈ నిధులు వినియోగిస్తారు. 76.5 లక్షల కిలోలు రోజువారి శుద్దిచేసే సామర్ధ్యం ఉంద ని వ్యవసాయమంత్రిత్వశాఖ ప్రకటించింది. దేశంలో మొత్తం 1.22కోట్లమంది పాల ఉత్పత్తిదారులకు ఈ ప్రతిపాదన ఎంతో మేలుచేస్తుందన్నారు. పాత పాల శీతలీకరణ కేంద్రాలు, పాలశుద్ధికేంద్రాలను ఆధునీ కరించేందుకు సైతం జైకా నిధులు వినియోగిస్తారు.
జాతీయ డెయిరీఅభివృద్ధి బోర్డుపరంగా ఈనిధులు జైకా నుంచి ఆర్థికవ్యవహారాలశాఖ అనుమతితో అందుతాయి. ఈ ఏడాది ప్రారంభంలోనే జైకా సభ్యులబృందం భారత్‌ను సందర్శించి డెయిరీ రంగంలో పెట్టుబడులకు ఆసక్తిని చూపించింది. గడచిన 65ఏళ్లతో పోలిస్తే డెయిరీ రంగం 155 మిలియన్‌ టన్నులకు పెరిగింది. మొత్తం 54 శాతం పాలు సేకరణ మిగులుతో ఉన్నా సంఘటిత రంగంలో సహకార సొసైటీలు, ప్రైవేటుసంస్థల శుద్ధి సామర్ధ్యంకేవలం 20.5 శాతంగా మాత్రమే ఉంది. 2021-22నాటికి దేశంలో పాల డిమాండ్‌ 210 మిలియన్‌ టన్నులుగా ఉంటుందని అంచనా. వ్యవసాయ రంగంతోపాటు పాడిపరిశ్రమను కూడా వృద్ధిచేయడంద్వారా విదేశీ దిగుమతులపై ఆధార పడకుండా స్వయంసమృద్ధి సాధించాలని ఎన్‌డిఎ ప్రభుత్వం భావిస్తోంది. ఇందుకోసం గ్రామాల్లోని పాడిరైతులకు సబ్సిడీపై పాడిపశువుల కొనుగోళ్లు, తక్కువ వడ్డీకే రుణాలు అందిస్తున్నట్లు వ్యవసాయ శాఖ చెపుతున్నది. ఇందులోభాగంగానే పాలసేకరణ ను కూడా పెంచడంతోపాటు పాలు, పాలఉత్పత్తుల శుద్ధి కార్యాచరణనుసైతం పెంచేందుకు ఎన్‌డిడిబి సాయంతో వ్యవసాయ శాఖ కసరత్తులు చేస్తోంది.